Държавен вестник, бр. 78, 2009 г., стр. 73

БРОЙ  78	
Д Ъ Р Ж А В Е Н  В Е С Т Н И К 	
СТР.  73  
ОБЩИНСКА АГЕНЦИЯ
ЗА ПРИВАТИЗАЦИЯ – БУРГАС
РЕШЕНИЕ № I-14 
от 23 септември 2009 г.
На основание чл. 5 и 7 от Наредбата за търговете 
и конкурсите, решение протокол № 23/27.04.2005 г. на 
Общинския съвет – гр. Бургас, и решение протокол 
№ 8/4.08.2009 г. на надзорния съвет на агенцията реши:
1. Да се проведе публично оповестен конкурс 
на един етап за продажба на общински нежилищен 
имот: незавършено строителство в ж.к. Меден руд­
ник (бл. 135), зона „Г“, УПИ XV, кв. 82, с прилежащ 
терен 4228 кв. м., Бургас, с минимална конкурсна 
цена 614  400 лв. и депозит за участие 61 440 лв.
2. Конкурсната документация за обекта се закупува 
в ОбАП – Бургас, ул. Конт Андрованти 1 – 3, ет. 3, 
всеки работен ден до 17-ия ден включително от датата 
на обнародване на решението в „Държавен вестник“, 
от 9 до 17 ч., на цена 200 лв., платими в брой в 
касата на агенцията, за което се издава сертификат 
за регистрация. Физическите лица закупуват лично 
или с нотариално заверено пълномощно. Юриди­
ческите лица представят удостоверение за актуално 
състояние и документ за самоличност, ако закупуват 
лично или с пълномощно, издадено от управителя 
(директора), което да е нотариално заверено, ако 
закупуват чрез пълномощник.
3. Депозитът за участие да се внесе по банков път 
до 17-ия ден включително от датата на обнародване 
на решението в „Държавен вестник“, по IBAN сметка 
на ОбАП – Бургас, № BG 28 SOMB 9130 32 23998456, 
BIC на „Общинска банка“ – АД, Бургас, SOMBBGSF. 
Депозитът се връща безкасово – с платежно нареж­
дане по банковата сметка на кандидатите, в срок 5 
работни дни след изтичането на срока за обжалване 
на решението на надзорния съвет на агенцията за 
определяне на спечелилия участник.
4. Огледът на обекта се извършва с представител 
на агенцията през всички работни дни, предхождащи 
крайната дата за предаване на офертите, след пред­
ставен платежен документ за закупена конкурсна 
документация.
5. Участниците в конкурса изготвят оферти в 
съответствие с конкурсната документация, които 
се подават в ОбАП, ул. Конт Андрованти № 1 – 3, 
ет. 3, всеки работен ден до 17-я ден включително от 
датата на обнародване на решението в „Държавен 
вестник“ . Изпращане на оферти по пощенски път 
не се допуска.
6. Забранява се извършването на разпоредителни 
сделки с имота, сключването на договори за при­
добиване на дялово участие, за наем, за съвместна 
дейност, за кредит, за обезпечаване на вземания, както 
и поемане на менителнични задължения.
За председател на Надзорния съвет:
Г. Георгиев
11245
ОБЩИНА ВЕЛИКО ТЪРНОВО
РЕШЕНИЕ № 681
от 4 септември 2009 г.
На основание чл. 21, ал. 1, т. 11 ЗМСМА и 
чл. 129, ал. 1 ЗУТ Общинският съвет – гр. Велико 
Търново, одобрява проект за частично изменение на 
ПУП – план за застрояване на подземен паркинг в 
очертания: УПИ ХVІІ – за обществено обслужване от 
кв. 59, УПИ ІІ – за комплексни обществено-обслуж­
ващи дейности от кв. 48 и част от ул. Цанко Церков­
ски между ОК № 1967 – 1965 в посока ОК № 103 и 
частично под пешеходна улица с ОК № 108 – 107 в 
посока ОК № 120 по плана на гр. Велико Търново 
и разширение на част от сграда в УПИ ІІ от кв. 48 
на кота +3,60.
Председател: Ал. Чокойски
11189
ОБЩИНА ОМУРТАГ
РЕШЕНИЕ № 262
от 7 септември 2009 г.
На основание чл. 21, ал. 1, т. 8 ЗМСМА, чл. 1, 
ал. 2, т. 3 ЗПСК и чл. 3, ал. 1 и чл. 9 от Наредбата 
за търговете и конкурсите Общинският съвет – гр. 
Омуртаг, реши:
1. Приема правните анализи, информационните 
меморандуми и приватизационните оценки и обявя­
ва търгове с явно наддаване за следните общински 
нежилищни имоти, невключени в имуществото на 
общински търговски дружества:
1.1. УПИ V, кв. 22 по плана на с. Змейно, община 
Омуртаг, с площ 4300 кв. м, заедно с построената в 
него двуетажна масивна сграда със застроена площ 
250 кв. м, построена през 1968 г., с начална тръжна 
цена 14 300 лв., АОС № 044/4.ІІІ.1997 г.;
1.2. УПИ XII, кв. 15 по плана на с. Обител, община 
Омуртаг, с площ 770 кв. м, отреден за „Млекопункт“, с 
начална тръжна цена 2500 лв., АОС № 12/17.ІV.2006 г.;
1.3. общинско помещение – сладкарница, със за­
строена площ 115,99 кв. м, на първи етаж на триетажна 
жилищна сграда със съответното право на строеж 
в УПИ III, кв. 19 по плана на с. Обител, с начална 
тръжна цена 8000 лв., АОС № 274/13.ХІ.1997 г.; 
1.4. обект „Бивше училище“, с. Долно Новково, 
представляващ УПИ I, в кв. 11 по плана на селото, 
с площ 6290 кв. м, с построената в него двуетажна 
масивна сграда със застроена площ 305 кв. м, с на­
чална тръжна цена 18 500 лв., АОС № 90/19.ІІІ.2009 г.
2. Определя следните условия:
2.1. размерът на депозита – 10 % от съответната 
начална тръжна цена, се внася в касата на общината 
до 10 ч. в деня на провеждане на търговете;
2.2. цените са платими по банковата сметка на 
община Омуртаг при условията, посочени в съответ­
ните тръжни условия;
2.3. търговете ще се проведат на 20-ия ден от 
датата на обнародване в „Държавен вестник“ в 14 ч. 
в залата на общинска администрация Омуртаг, ул. 
Ал. Стамболийски 2А, Омуртаг, а повторните търго­
ве – на 15-ия ден след първите търгове, на същото 
място и час и при същите условия;
2.4. таксата за тръжна документация е 50 лв. 
за всеки обект, платими в касата на общината, до 
16 ч. в деня, предхождащ датата на провеждане на 
търга, тръжните документи се получават от отдел 
„ОСПК“, стая № 27 на общинска администрация 
Омуртаг, срещу представена квитанция за заплатени 
тръжни книжа;
2.5. оглед на имотите – всеки работен ден до 
16 ч. на предходния ден преди датата на провеждане 
на търга, след закупуване на тръжна документация.
3. Утвърждава тръжната документация, съдържаща: 
информационен меморандум с тръжни условия, АОС, 
скица и проектодоговор за продажба.
Председател: М. Исмаил
11190